Sărbătoare 14 martie 2024. Cine a fost Sfântul Benedict din Nursia
Joi, 14 martie 2024, românii îl prăznuiesc pe Sfântul Benedict din Nursia, sfânt cu care românii sunt mai puţin familiarizaţi.
- Sfântul Benedict din Nursia este prăznuit pe 14 martie.
Sfântul Benedict s-a născut în Nursia, provincie din Italia, în 480, din părinţi slăviţi şi foarte bogaţi. În ciuda acestor aspecte, Sfântul Benedict s-a retras într-o peşteră dintr-un munte stâncos şi a petrecut acolo mai mult de trei ani.
Conform crestinortodox.ro, Sfântul Benedict vindeca, scotea demonii sau învia morţii. Se spune inclusiv că, odată, Sfântul Benedict a văzut cu duhul că paharul cu vin care i se pusese în faţă era otrăvit. A făcut semnul sfintei Cruci deasupra paharului şi acesta s-a spart.
Sfântul Benedict a pus bazele a 12 mănăstiri şi a aşezat câte 12 monahi în fiecare dintre mănăstiri. A întemeiat Ordinul Benedictinilor şi şi-a profeţit sfârşitul cu şase zile înainte de a muri.
Moaştele Sfântului Benedict din Nursia se află la Mănăstirea Casino şi la Mănăstirea Fleury din Franţa.